תרגיל חירום רשותי, ייחודי, נערך בשבוע שעבר ע"י עיריית פתח תקווה במתקן הסימולאטור של פיקוד העורף, בבסיס ברמלה.
במהלך התרגיל התמודדה הרשות במצב של מלחמה: פגיעות טילים במבני מגורים, הפסקות חשמל, פגיעה בתשתיות ומתן מענה נרחב לתושבים בעיר במגוון נושאים.
את התרגיל יזמו אגף הביטחון בראשות ראש האגף ומ"מ רה"ע אוריאל בוסו ומנהל אגף הביטחון יריב סנדלון בסיוע של מנהל מח' התנדבות והדרכה לחירום עמית איזנברג יחד עם מחוז ירושלים והמרכז של פיקוד העורף.
התרגיל בוצע במתקן הסימולאטור של פיקוד העורף, בו נעשה שימוש ביכולות רבות המביאות המדמות תמונה "מציאותית" ככל שניתן על הנעשה בעיר, כולל דימוי הרס, דיווחי חדשות בטלוויזיה ובYNET- ואפילו ביום טלפונים למוקד העירוני ותלונות בפייסבוק העירוני...(כמובן כחלק מהתרגיל).
בתרגיל בוצע לראשונה על ידי הרשות שימוש במערכת השוע"ל המסייעת בשליטה ובקרה על הנעשה בשעת חירום.
השתתפו בתרגיל כ-200 איש, ביניהם מנהלי הרשות בחירום כולל מנכ"ל העירייה מר יניב בניטה ושאר בעלי התפקידים בחירום ברשות, בנוסף לנציגי תאגיד המים מיתב, ארגוני חירום, רשות החירום הלאומית ונציגי משרדי הממשלה.
מ"מ רה"ע וראש אגף החירום אוריאל בוסו: "התרגיל הביא את הרשות לשיא במוכנות לשעת חירום מצד אחד, תוך בניית תכנית להשלמת פערים אשר הוצפו בתרגיל מצד שני. נמשיך להיערך לכל תרחיש וכמובן שנמשיך בשגרת האימונים וההכנות".